CELEX: 32005R1744
Language: sk
Date: 2005-10-24 00:00:00
Title: Nariadenie Komisie (ES) č 1744/2005 z 24. októbra 2005, ktorým sa mení a dopĺňa nariadenie (ES) č. 1168/2005, ktorým sa otvára stála verejná súťaž na ďalší predaj kukurice v držbe rakúskej intervenčnej agentúry na trhu Spoločenstva

25.10.2005   
            
            
               SK
            
            
               Úradný vestník Európskej únie
            
            
               L 280/6
            
         
      NARIADENIE KOMISIE (ES) č 1744/2005
   z 24. októbra 2005,
   ktorým sa mení a dopĺňa nariadenie (ES) č. 1168/2005, ktorým sa otvára stála verejná súťaž na ďalší predaj kukurice v držbe rakúskej intervenčnej agentúry na trhu Spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
   keďže:
   
               (1)
            
            
               Nariadením Komisie (ES) č. 1168/2005 (2) sa otvorila stála verejná súťaž na ďalší predaj kukurice v držbe rakúskej intervenčnej agentúry na trhu Spoločenstva. Uvedená verejná súťaž sa skončí 26. októbra 2005, zatiaľ čo množstvá, ktoré sa poskytli k dispozícii v zmysle uvedeného nariadenia, sa úplne nevyužili.
            
         
               (2)
            
            
               Zásoby kukurice, ktoré sú v držbe rakúskej intervenčnej agentúry, by sa mali naďalej umiestňovať na trhu s obilninami, aby sa pre chovateľov a krmovinársky priemysel zabezpečilo zásobovanie za konkurencieschopné ceny počas celého hospodárskeho roka 2005/2006.
            
         
               (3)
            
            
               Nariadenie (ES) č. 1168/2005 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   V článku 4 ods. 1 treťom pododseku nariadenia (ES) č. 1168/2005 sa dátum „26. októbra 2005“ nahrádza dátumom „28. júna 2006“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením Komisie (ES) č. 1154/2005 (Ú. v. EÚ L 187, 19.7.2005, s. 11).
   
      (2)  Ú. v. EÚ L 188, 20.7.2005, s. 16. Nariadenie zmenené a doplnené nariadením (ES) č. 1496/2005 (Ú. v. EÚ L 240, 16.9.2005, s. 37).